จัดหนัก
นานๆ ทีจะเห็นธนาคารกรุงไทยออกตัวแรงแบบจัดหนัก จัดเต็ม แบบไม่เกรงใจใคร แคมเปญเด็ดๆ ที่ไม่เหมือนใคร
14 พ.ย. 2555

นานๆ ทีจะเห็นธนาคารกรุงไทยออกตัวแรงแบบจัดหนัก จัดเต็ม แบบไม่เกรงใจใคร แคมเปญเด็ดๆ ที่ไม่เหมือนใคร 
เปิดตัวโครงการเงินฝาก Forever Smile จับมือกับบัตรกรุงไทย (เคทีซี) ให้สิทธิพิเศษสำหรับสมาชิกบัตร KTC นำคะแนนสะสม KTC Forever Rewards มาแลกสิทธิเปิดบัญชีฝากประจำประเภท 3 เดือน ได้อัตราดอกเบี้ยสูง 6.50% โดย 1 คะแนนสะสม สามารถแลกรับสิทธิฝากประจำ 10 เท่าของคะแนนที่แลก ว้าว!! 
สมาชิกเคทีซีที่เปิดบัญชี KTB Netbank ผ่านสาขา รับอัตราดอกเบี้ยพิเศษ 6.25% โดยสามารถฝากได้จำนวนสูงถึง 10 เท่าของคะแนนเช่นกัน ใครสนใจรีบหน่อย โครงการนี้เริ่มตั้งแต่วันที่ 19 พ.ย. 2555-28 ก.พ. 2556
งานนี้ “ชัยณรงค์ เอื้อสิทธิชัย” ผู้ช่วยกรรมการผู้จัดการใหญ่ สายงานธุรกิจรายย่อยและเครือข่าย แบงก์กรุงไทย มั่นอกมั่นใจว่าโครงการนี้จะโกยเงินฝากได้ไม่ต่ำกว่า 2,500 ล้านบาท แถมยังได้ฐานลูกค้าเงินฝากจากเคทีซีอีก 2.2 ล้านราย 
แหม งานนี้ยิงนกได้หลายตัวเชียวนะ ใครบอกว่า “แบงก์กรุงไทย” เป็นแบงก์ข้าราชการ แบงก์คนแก่วัยเกษียณ...
เดี๋ยวนี้เค้าเปลี่ยนไปแล้วเจ้าค่ะ